Mé ziblassas ar droèd, e lar hi, guet unan a me amiézed. Én hur raug é querhé ul lon sammet a zihue bannér. É unan a nehai  men boé me merhig Jaquet (sic), én aral, unan aral a mem bugalé, hag itré en neu, un drivet oaidet a zec vlai. Ne zigouéhas nitra burhudus ar en hent. Ni e yas én ilis. Ur sul e oé, hag é oé en eutru Person é predêg. Mhum laquas én ur banc guet mem bugalé, Jaquet, itré hé brér ha mé, ha ni hi goarné hun deu. Mé hélié en Overen. A pé oé bet sonnet eid er Sanctus, Jaquet e lausquas un taul cri, ha mé gleuas mé-memb un tarhadur e seblanté dein donnét ag hé isquern. É oen a nezé én ur stad ha ne vehé quet caér dein devis.  Er greden em boé ma oé gùelleit dem merh ; er chonge-zé e viré dohein doh-tu a zerhel me spered guet er pedenneu e laren. Ér momant ag er guemunion, ...